SUIKERWEERSTANDIG | Health24
Posted by: ANNA | 2010/07/07
Ek weeg 132 kg, is 49 jaar oud en moet gewig verloor omdat ek ''n hewige suur refluks het. Ek drink Gaviscon 3 x per dag en drink Pariet 2 x voor etes per dag. Ek was by ''n dieë tkundige en volg ''n lae GI dieet - soos goed soos wat ek kan. Ek is suiker weerstandig en is al gesê dat ek moeilik gewig sal verloor. Maar na 3 maande het ek nog net 800g verloor. Wat kan ek meer doen omdat ek hierdie probleem het?
Eerstens sal ek aanraai dat jy na jou dieetkundige terugkeer en dit met haar bespreek dat jy tot op datum so min gewig verloor het. Sy sal moontlik jou dieet moet aanpas en sal ook raad verskaf of jy dalk mediese ondersteuning vir jou insulienweerstand nodig het, al dan nie. Indien moontlik sal ek ook aanbeveel dat jy probeer om elke dag aktief te wees, om bv te begin stap. Begin stadig, en stap vir 10 min. Soos jy gewig verloor en fikser word, kan jy jou oefenprogram aanpas sodat jy langer en vinniger stap. Oefening help om suikervlakke te stabiliseer en bevorder gewigsverlies.
Maar gesels gerus weer met jou dieetkundige.